கேள்வி: ஜர்னையில் சிங் பிந்தரன்வாலா - காலிஸ்தான் இயக்கம் பற்றி விளக்கவும்.
பதில்: இந்திய அரசியல் அமைப்பு சட்டம், பிரிவு 25, சீக்கியர், பௌத்தம், சமணம் ஆகிய சிறுபாண்மை மக்களை இந்து சமயம் இணைத்து வைத்திருப்பதை பிந்தரன்வாலே கடுமையாக எதிர்த்தார். அனந்தப்பூர் சாகிப் தீர்மானத்தின்படி ஆகஸ்டு 1982-இல் சீக்கிய மரபுகளை காக்கும் பொருட்டு விடுதலைக்கான தர்மயுத்தம் (Dharam Yudh Morcha) or (battle for righteousness) எனப்படும் காலிஸ்தான் இயக்கம் நிறுவினார். சண்டிகர் நகரத்தை பஞ்சாப் மாநிலத்துடன் இணைக்க போராடினார். மேலும் இறுதியாக பஞ்சாப் மாநிலத்தை தனி நாடாக அறிவிக்கக் கோரி இந்திய அரசுக்கு எதிராக ஆயுதமேந்திய போராட்டங்களை நடத்தினர்.
கேள்வி: ஜர்னையில் சிங் பிந்தரன்வாலா - புளூஸ்டார் நடவடிக்கை பற்றி விளக்கவும்.
பதில்: காலிஸ்தான் இயக்கம் தலைவர் ஜர்னைல் சிங் பிந்தரன்வாலாவால் தலைமை தாங்கப்பட்ட பஞ்சாப் பிரிவினைவாதிகள் பெருமளவு ஆயுதங்களை அமிர்தசரஸ் நகரத்தின் பொற்கோயில் சேர்த்து வைத்ததாக இந்திய அரசு குற்றம் சாட்டியது. இந்தியப் பிரதமர் இந்திரா காந்தியின் ஆணையின் படி 3-6 சூன் 1984 அன்று புளூஸ்டார் நடவடிக்கை என்ற பெயரில் அமிர்தசரஸ் பொற்கோயிலில் பெருமளவு ஆயுதங்களுடன் பிந்தரன் வாலாவுடன் ஒளிந்து கொண்டிருந்த காலிஸ்தான் போராளிகளை வெளியேற்ற இந்தியத் தரைப்படை நடவடிக்கை எடுத்தனர். இந்நடவடிக்கையில் பிந்தரன் வாலா உட்பட காலிஸ்தான் போராளிகள் பலர் இறந்தனர். இராணுவத்தினர் தரப்பில் 83 பேரும்; பொதுமக்கள் தரப்பில் 492 பேரும் இறந்தனர். பலர் படுகாயமுற்றனர். பொற்கோயிலில் ஒளிந்து கொண்டிருந்த 1592 காலிஸ்தான் போராளிகளில் 433 பேர் கைது செய்யப்பட்டனர். [http://www.tribuneindia.com/2007/20070320/punjab1.htm Army reveals startling facts on Bluestar [http://www.nytimes.com/1984/06/15/world/temple-raid-army-s-order-was-restraint.html TEMPLE RAID: ARMY'S ORDER WAS RESTRAINT] [http://www.bbc.com/tamil/india/2014/02/140204_amritsar_britain.shtml பொற்கோவில் தாக்குதலில் பிரிட்டன் ஆலோசனை]